google/wiki40b huggingface dataset:
Astove

Navn

Øyas navn kan være en forvanskning av det portugisiske as doze ilhas («tolv øyer»). Dette var opprinnelig portugisernes navn på Farquhar.

Geografi

Astove ligger 1 045 km sørvest for Seychellenes hovedøy Mahé. Den er plassert på samme vulkanske fundament som naboøya Cosmoledo. Havet omkring er opp til 4 000 meter dypt. Atollen har en landflate på 6,61 km² og en lagune på 5 km². Lagunen åpner seg mot havet på ett sted, med en 100 meter bred kanal. Atollen er lav, dannet av kalkstein som når en maksimal høyde på fem meter. Sanddynene strekker seg imidlertid opp i 18 meters høyde i nordvest.
Øya er omgitt av korallrev med et rikt marint liv. Plantelivet på øya har likheter med Cosmoledo og de øvrige Aldabraøyene. Det vokser mangrove enkelte steder ut mot lagunen og ved kanalen ut mot det åpne havet. Det finnes sommerfugler, to gekkoarter og en skinkart. Øya har kjempeskilpadde og suppeskilpadde yngler der. Fuglelivet består av gråbukbrillefugl, souimangasolfugl, gassercistussanger, hvitbrystkråke, krabbehegre, kuhegre, silkehegre og gråhegre. På grunn av introduserte arter er det lite fugleliv på Astove.
Astove hadde i 2013 en bestand på 20 kjempeskilpadder.

Historie

I 1895 ble det forsøkt å sette i gang fiskerivirksomhet fra Astove, uten at det ble varig. Deler av øya ryddet til dyrking av mais, det ble drevet hagebruk og det ble plantet kokospalmer. Astove hadde guanoforekomster og fram til 1960, da ressursene nesten var uttømt, ble det tatt ut mer enn72 000 tonn guano.

Forvaltning

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Samfunn

Folketellingen i 1971 viste ni innbyggere. Øya er siden avfolket og det var per 2015 ingen fastboende.
Astove eies av den seychelliske stat og forvaltes av det statlige selskapet Islands Development Company.
Rolling Stones Records

Rolling Stones Records er et plateselskap grunnlagt av Rolling Stones-medlemmene Mick Jagger, Keith Richards, Charlie Watts, Mick Taylor, og Bill Wyman i 1970, etter at kontrakten med Decca Records utløp.
Bortsett fra Rolling Stones' egne utgivelser, har Peter Tosh (1978-1981), Howlin' Wolf (1971) og soloutgivelser av Bill Wyman, Keith Richards og Mick Jagger blitt utgitt på Rolling Stones Records, til det ble nedlagtt i 1992.Rolling Stones-logoen finnes likevel på alle utgivelser etter 1970.
Gants Hill

Etymologi

Første del i stedsnavnet er fra en familie med landeiere i senmiddelalderen ved navn Le Gant. De hadde sin opprinnelse til handelsbyen Gent (fransk: Gand) som nå er en del av Belgia.

Transport

Veiene A12 (med det lokale navnet Eastern Avenue, og North Circular Road går gjennom Gants Hill. 
Nærmeste stasjoner er Gants Hill undergrunnsstasjon og Ilford stasjon.
MF «Folgefonn» (1998)

Skipet

MF «Folgefonn» var byggnummer 3 ved Trondheim Verft. Skroget ble bygd ved Cenal Shipyard i Gdańsk, Polen. Ved overlevering var tonnasjen 1 182 bruttoregistertonn og 345 nettoregistertonn. Hovedmaskinene var 4 dieselmotorer, bygd av Mitsubishi Heavy Industries, Ltd. i Japan, som genererte strøm til 2 Aquamaster asimut-motorer. Skipet ble ombygget i 2014 med batteri til hybriddrift.
I 2017 ble skipet ombygget igen til å få elektrisitet fra land via elektromagnetisk induksjon til batteriet. Batteriet er 1 MWh, og lading i Jektevik skjer automatisk med 1,2 MW mens fortøying skjer med vakuum.
Turfan

Turfan eller Turpan (forenklet kinesisk: 吐鲁番; tradisjonell kinesisk: 吐魯番; pinyin: Tǔlǔfān; uigurisk: تۇرپان; uigur-latin: Turpan) er et prefektur i Xinjiang i Folkerepublikken Kina. Turfan har et areal på 69 324 km² og ca. 570 000 innbyggere (2004).
Emballasjekartong

Fremstilling

Plan emballasjekartong lages i kartongmaskiner. Disse er papirmaskiner som kan håndtere høyere papirvekter.
For å lage for formstøpte kartong/papp anvendes maskiner vakuumsatte former som suger papirmassen fast på formen. Formene er lagd av finmaskede siler. Videre tørkes papirmassen og separeres fra formene. Kartongen blir glatt på maskinsiden og ru på utsiden.
Storddøra

Størdøra er en skulptur som er på moloen ved Leirvik på Stord. Den er ca. 16 meter høy. Den er laget av 20 kuber og har like mange propeller. Det er Sissel Tolaas som har designet den. Kostnadene ble på 5,5 millioner kroner.
Håkon Håkonsen (film)

Handling

Filmens handling utspiller seg på midten av 1800-tallet og handler om Håkon Håkonsen som blir nødt til å dra på sjøen i en alder av 13 år, på grunn av dårlig økonomi i familien. Håkon lærer seg fort å bli sjømann, og opplever fremmede og spennende land, en brutal styrmann som viser seg å være både våpensmugler og sjørøver. På overfarten til Calcutta finner han en ung jente som er blindpassasjer. Dramatikken fortsetter når skuta forliser og Håkon befinner seg strandet på en øde sydhavsøy.
Makoto Kaneko (fotballspiller)

Karriere

Makoto Kaneko startet sin profesjonelle karriere i Ventforet Kofu i 1998.
Botolvsmesse

Botolvsmesse, Botolfsmesse eller Botsok (også festum Botolphi abbatis) er en messedag feiret 17. juni til minne om den St. Botolv, en av de viktigste helgenene i den anglikanske kirke.
I Norge har dette vært en viktig merkedag, også etter reformasjonen, siden botolvsmesse var lagtingsdag over hele landet. Dagen ble enkelte steder i Norge regnet som helligdag helt ut på 1800-tallet.
På primstaven er merket et kors, en krone eller en bispestav.
Botsfengselsloven

Botsfengselsloven ble vedtatt av det norske Stortinget 12. juli 1848. Den foreskrev hvilke fanger som kunne settes i Botsfengselet utenfor Christiania og var en del av reformen av det norske fengselsvesenet på midten av 1800-tallet.
Nedre Eiker kirke

Bygningen

Bygningen er i tre og har 476 plasser. Den er tegnet av arkitekt Wilhelm Hanstein.
Altertavlen har et maleri av Christen Brun.

Glassmalerier

Kirken har 23 glassmalerier, 10 på hver langvegg og tre øverst i korveggen. De er laget av Carsten Lien, overlærer ved Statens håndverks- og industriskole. Den restaurerte kirken  med glassmaleriene på plass  ble gjenåpnet 15. desember 1957.
Gulvinget hårmygg

Utseende

En middelsstor (lengde 7 – 9 mm) hårmygg. Den kjennes lettest på at vingene er markert gulaktig brune, og at hunnens forkropp er brunrød. Antennene har ni ledd. Hannen har svart kropp, rødbrune bein. Kroppen er kledt med hvite til gulaktige hår, også på ryggen av forkroppen. Hunnen har svart hode, resten av kroppen er brunrød (rustrød). Beina er rødlige. Larvene er gulbrune med litt mørkere hodekapsel.

Levevis

Arten finnes på helst litt fuktige fjellenger, fra tregrensen til ca. 1450 meter over havet i Sør-Norge. Lengst i nord finnes den ned til havnivå. Som hos andre hårmygg lever larvene i tette klynger i bakken, der de spiser døde plantedeler, kanskje også planterøtter. I motsetning til mange av de andre artene er denne arten sjelden spesielt tallrik. Larvene bruker trolig minst to år på utviklingen. De voksne myggene flyr i juli – september. De besøker sjelden blomster.

Utbredelse

Arten er holarktisk, det vil si den forekommer både i Palearktis og i Nord-Amerika. Dette har, ved siden av at arten varierer en del i fargen, ført til at den er blitt beskrevet mange ganger under ulike navn. Man kjenner til at minst 14 ulike latinske navn har blitt brukt på denne arten. Den finnes i fjellene i Mellom-Europa (Alpene og Tatrafjellene), Norden og videre østover til Mongolia og Kamtsjatka, og i nordlige og høyereliggende områder av Nord-Amerika så langt sør som til Colorado. I Norge forekommer den trolig i de fleste fjellområder unntatt lengst ute mot kysten.
Mans flagg

Mans flagg har en triskelion på rød bakgrunn, et merke som har lang tradisjon som våpen og flagg på øya. Triskelionen er trebent og utstyrt med rustning. De tre benene er sammenstilt ved hoftene. Som våpen for Man er merket kjent tilbake til 1200-tallet. Det røde flagget med de tre bena ble anerkjent som flagg 1. januar 1933, men er også kjent i bruk før den tid. Gjennom triskelion-figuren har Mans flagg likhetstrekk med den autonome italienske regionen Sicilias flagg.

Handelsflagg

I 1971 fikk Man igjen eget handelsflagg, etter at det forrige handelsflagget ble avskaffet i 1935. Mans handelsflagg er en britisk red ensign med triskelionmerket i den frie enden av flaggduken.

Viseguvernørens flagg

Viseguvernøren er kronens representant på Man og fører eget flagg etter samme modell som guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten.
Armavir (Russland)

Armavir (russisk: Армави́р) er en by i Krasnodar kraj i Russland. Den ligger ved elva Kuban, rundt 170 km øst for Krasnodar. Innbyggertall: 193 964 (folketelling 2002), 160 983 (folketelling 1989).
Bosetningen ble grunnlagt i 1839 av tsjerkesogai-armenere under navnet Armjanskij aul (russisk: Армя́нский ау́л). Navnet ble endret til Armavir i 1848 etter Armenias gamle hovedstad, og den fikk bystatus i 1914. Under den russiske borgerkrigen i 1918–1920 fant det sted mange brutale kamper ved byen. Taman-armeens militære kampanje sluttet i Armavir i 1918. Sovjetisk autoritet ble etablert i Armavir i mars 1920. Under andre verdenskrig var byen okkupert av den tyske arme, og den ble frigjort i januar 1943.
Armavir er senter for et fruktbart jordbruksområde, og innen byens næringsliv er næringsmiddelindustrien fremtredende. Det finnes også virksomheter innen maskinbygging.
Nueva Palmira (kommune)

Historie

Nueva Palmira ble grunnlagt i 15. mars 2010.

Regjeringen

Ordføreren (alcalde) i kommunen er Andrés Passarino (2010-2015).
Log um sams normaltid fyr kongeriket Norig

Log um sams normaltid fyr kongeriket Norig var den første loven i Norge som ble skrevet på landsmål etter at likestillingsvedtaket ble vedtatt i 1885.
Loven ble vedtatt på Stortinget i 1894, og var gjeldende fra og med 1. januar 1895. Den var skrevet av Marius Hægstad. Loven innførte en felles normaltid for Norge. Inntil da hadde lokal tid vært fastsatt som soltid, etter hvordan solen gikk. Forskjellen kunne være opptil 1 time og 47 minutter mellom den østligste og vestligste lokaltiden. Framveksten av raskere kommunikasjonsmåter, som telegrafi og jernbane krevde en mer felles tid. En periode opererte man med både jernbanetid og telegraftid, som kunne skille seg fra lokal tid.

Log um sams normaltid fyr kongeriket Norig

§ 1. Fraa den 1ste januar 1895 skal mideltidi fyr den meridianen, som ligg 15 grader austanfyr Greenwich, vera det loglege klokkeslætte i Norig. Kongen kan fastsetja ei anna sams normaltid for særskilte årstider.
§ 2. Naar normaltid etter denne logi er innførd, og det daa maatte visa seg trong til aa byta um noko klokkeslætte, som er nemnt i eldre loger, skal kongen kunne taka avgjerd um slikt umbyte fyr det heile land elder fyr einskilde landsluter.
Loven ble opphevet 1. januar 2008 og erstatta av LOV 2007-01-26 nr 04: Lov om målenheter, måling og normaltid.
Bicornonthophagus

Levevis

Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.

Utbredelse

Gruppen er utbredt i tropisk Afrika.
Rognerud

Rognerud er et eneboligområde mellom Østensjøvannet og Høyenhall ved Bryn Senter i Oslo. Mellom Rognerud og vannet ligger Rognerudskogen, hvor det går flere turstier og en lysløype. 
Grensen mellom Manglerud og Rognerud går i Wetlesensvei-krysset, der man på nedsiden tilhører Manglerud og oversiden tilhører Rognerud. Grensen mellom Høyenhall og Rognerud går ved Høyenhallbroen, mens grensen ved Bryn går på oversiden av Brynsenteret.

Historie

Rognerud var opprinnelig en husmannsplass under Manglerud gård. Den er nevnt i husmannsplassoversiktene både i 1769 og i 1771. Andre skrivemåter tidligere var Rogneru, Rognrud, og Rougnerud.
Park City (Utah)

Park City er en by og et vintersportssted i Utah i USA. I 2000 hadde byen 7 371 innbyggere. Byen, som ble grunnlagt på 1800-tallet, var opprinnelig en gruveby. I dag er byen et populært skisportssted. Her finner vi blant annet anleggene The Canyons Resort, Deer Valley Resort, Park City Mountain Resort og Utah Olympic Park.
Se på mig

Se på mig er et musikkalbum med Jan Johansen, utgitt i 1998.
Cr OS Linux

Cr OS Linux, tidligere kjent som Chrome OS Linux, er en lettvekts Linux-distribusjon som er basert på openSUSE. Den må ikke forveksles med den Gentoo-baserte distribusjonen Chrome OS. Den inneholder ut-av-boksen programvare, den seneste utviklingsversjonen av nettleseren Chromium, Insync klienten for Google Drive, Flash og Java, kontorpakken LibreOffice og grafikkprogrammet GIMP.
Standard skrivebordsmiljø er Cinnamon, men GNOME 3 er også inkludert.
Første versjon ble lansert i september 2009. Siste versjon er 2.4.1290 fra 9. desember 2012.
Triaksialkabel

Triaksialkabel, ofte benevnt som Triax, er en kabel med en indre ledere omringet av to leder adskilt med isolasjon.
Triax blir hyppig brukt i kringkasting for å forbinde kameraene med sine kamerakontrollenheter, hvor kablene bærer strømforsyning, styringssignaler, videosignal fra kameraet, intercom, samt en eller flere returvideosignaler.
Annemabel

Utseende

En middelsstor, brunspraglete trebukk. Pronotum har rundede sider, dekkvingene er tilspissede bakover. Antennene er tynne og litt lengre enn kroppen.

Levevis

Som de fleste andre trebukker borer larvene i ved.

Utbredelse

Slekten lever i New South Wales, Australia.
Delitzsch

Historie

Delitzsch ble i henhold til middelalderens krøniker grunnlagt som en by en gang rundt 1200 e.Kr. og ble anerkjent som by rundt 100 år senere. Både før og etter dens grunnleggelse var byen utsatt for mange angrep; først slaviske stammer som antagelig hadde hatt opphold i området tidligere; og senere av svenske soldater under tredveårskrigen (1618–1648). Det oppsto en legende fra det siste sammenstøtet med svenskene som fortalte at da svenskene nådde elven Lober ble de oppdaget av datteren til vakten i bytårnet. Hun blåste i en trompet og således advarte byens borgere. Svenskene ble slått tilbake, og hvert år er det middelalderfestival hvor byen feirer denne seieren over svenskene. Under denne festivalen er kjøpesentrene åpne på søndagene.
Under den andre verdenskrig (1939–1945) var det kun en bygning, jernbanestasjonen, som ble brent, noe som var svært lite sammenlignet med andre tyske byer i krigens siste dager. På midten av 1900-tallet dannet det jødiske samfunn en egen gravsted, men denne ble ødelagt under krigen. Etter flere år med glemsel har Gartensparte Rosental, gravstedet, tatt seg opp igjen.
I henhold til en undersøkelse i 1996 hadde Delitzsch mer enn 27 000 innbyggere, men mange unge mennesker har forlatt området grunnet høy arbeidsledighet. Disse søker arbeid eller utdannelse i de vestlige delene av Tyskland.
Skalldyr

Skalldyr er en ikke-systematisk gruppe og brukes som en fellesbetegnelse om krepsdyr og skjell. Mange krepsdyr har det til felles at de har fem par føtter, der det fremste paret har blitt omdannet til klør. Slike klør er en populær matkilde. De vanligste krepsdyrene er reker, kreps, krabbe, hummer og kongekrabbe. De vanligste skjellene er blåskjell, flatøsters og kamskjell.
Skalldyr inngår som næringskilde i en rekke matretter, som forretter, middager, supper og posteier. Skalldyr regnes som en eksklusiv råvare, men prisene varierer mellom sortene. Hummer og kongekrabbe er dyrt, mens reker og blåskjell er rimelige. Krepsdyr selges vanligvis levende eller kokte. Skalldyr er lett bedervelig mat, noe som stiller store krav til behandling og oppbevaring.
Vikinghavna på Fånestangen

Vikinghavna på Fånestangen, fra rundt 1000 e. Kr., eller noe senere, ble funnet i Frosta kommune i 2003. Havneanlegget ble avdekket under byggingen av en molo for fritidsbåter. Anlegget besto av 12 til 14 trestokker og har muligens vært en kassekonstruksjon fylt med stein. Denne kan ha vært både kai og molo. Restene etter havneanlegget ligger nå på Vitenskapsmuseet i Trondheim.
En mulig bruker av havna kan ha vært høvdingen Olav Vigdeild, som på første del av 1200-tallet hadde sete på gården Viktil om lag 2 km. sørvest for havna. Senere, mellom 1428 og 1450, bruker erkebiskop Aslak Bolt området ved havna for sine reiser til Ytterøy. Om vikinghavna enda eksisterte, er det ingen som vet med sikkerhet.
Hult International Business School

Historie

The Management Education Institute, senere endret til Arthur D. Little School of Management, ble grunnlagt i 1964 av Arthur D. Little Inc, verdens eldste management consulting selskap. Institusjonen utviklet et ett-årig mastergrad studium i ledelse som ble lansert som skolens første program. Bare fem år tidligere, i 1959, ble Ashridge Management College etablert i Storbritannia. Blant Ashridges innledende partnere var selskaper som Shell, Guinness og Unilever. Ti år senere, i 1969, hadde Ashridge utvidet institusjonens virksomhet til å omfatte mer enn 100 studieprogram og mer enn 2000 studenter årlig. Arthur D. Little School of Management ble akkreditert av New England Association of Schools and Colleges i 1976, noe som åpnet for høyere akademisk integritet i en by der verdenskjente universitet som Harvard hadde blomstret for mer enn et århundre.
På grunn av økonomiske vanskeligheter ble Arthur D. Little School of Management kjøpt opp av den svenske forretningsmannen Bertil Hult og omdøpt Hult International Business School i 2003. Skolen skulle bygge på et nytt konsept med et internasjonalt fokus. Målet var å åpne nye studiesteder rundt om i verden og å akseptere internasjonale studenter fra land rundt om i verden for å etablere et læringsmiljø som gjør at elevene ikke bare lærer om virksomheten fra skolens lærere, men også om hverandres kulturer. I 2008 åpnet Hult deres første campus utenfor USA, i Dubai. Bare ett år senere åpnet skolen også sitt campus i London. Skolens San Francisco campus ble åpnet i 2010, mens skolens foreløpig siste campus ble åpnet i Shanghai i 2011.

Rangeringer

Handelshøyskolens mastergradsprogram er rangert på 55.-plass i verden av The Economist og 62.-plass av Bloomberg Businessweek.

Ashridge Executive Education rangeringer

Ashridge Executive Education ble rangert som #7 i kategorien «Best Custom Programs Globally» av Bloomberg Businessweek i 2013. I 2015 ble programmet rangert på 21.-plass i kategorien «Best Executive Education Programs Globally, Combined Rankings» av Financial Times.
Obscura

Obscura er et tysk teknisk dødsmetall-band som ble opprettet i 2002 av vokalist/gitarist Steffen Kummerer.
Bandet ble lagt merke til da de turnerte sammen med Suffocation i 2006 og gav selv ut albumet sitt Retribution samme året.
Obscura gav ut sitt andre album Cosmogenisis tidlig i 2009 via plateselskapet Relapse Records og holder fortsatt på med musikken sin.
Sent i 2008 etter mange forandringer av medlemmer er de nåværende medlemmene som følger under.
Wrong Turn 5: Bloodlines

Sammendrag

Hillickers-brødrene (Three Finger, Saw Tooth og One Eye) stakk av fra Glensville Sanatorium (i den forrige filmen) og sammen med faren deres - seriemorderen Maynard - starter de et blodbad i en liten by i Vest-Virginia. Samtidig er fem venner - Billy, Cruz, Lita, Gus og Julian - på vei til en festival. Underveis kjører de nesten over Maynard, som angriper dem. De skader Maynard i selvforsvar, og de blir pågrepet av sheriff Angela Carter (Camilla Arfwedson) og hennes assistent Biggs. Sheriff Carter tar de med til politistasjonen, og Hillickers tar livet av Biggs.
Ved politistasjonen, påstår Billy at han eier de narkotiske stoffene som egentlig tilhører vennene hans. Så han må bli værende på politi-stasjonen, men de andre blir løslatt. I mellomtiden kjører Hillickers-brødrene til ett kraftverk, og stenger av byens elektrisitet. Tenåringene tar inn på motell, og Cruz blir drept av Three Finger. Hillickers-brødrene tar Gus til fange. Lita blir angrepet av Saw Tooth, men hun kommer seg unna. Kannibalene skader Gus, før de dumper ham rett utenfor politi-kontoret. Sheriff Carter prøver å redde ham, men Hillickers-brødrene kjører over og dreper Gus med en lastebil. Carter snakker med noen via kortbølge-radio, og ber dem sende forsterkninger. Men de i andre enden, tror at meldingen bare er en spøk.
Julian og Billy finner Cruz, før Three Finger dreper dem med snøfreser. Sheriff Carter blir slått ned og tatt til fange. Maynard stikker ut øynene til Lita, før hun kommer seg unna. Carter våkner i en fengselscelle, med hendene bundet til taket og en hagle bundet til føttene sine. Maynard gir Carter valget mellom å bli brent levende eller bli skutt med hagle. Når de setter fyr på cellen hun sitter i, velger Carter å utløse en hagle-ladning og dør av skadene. Lita går på motorveien, ute av stand til å se noe. Hun ber om hjelp når en lastebil stopper. Lita setter seg i bilen, i den tro at hun er reddet. Men de i lastebilen viser seg å være Maynard og Hillickers-brødrene. Filmen ender med at Lita skriker i redsel, i det lastebilen kjører sin vei i natten.
Vandreteater

Vandreteater er en teaterform der publikum blir ledet fra sted til sted og er vitne til ulike tablåer, som til sammen forteller en historie. Vandreteateret kan sies å ha røtter helt tilbake i det gamle simultansceneteatret, der et stykke ble spilt bit for bit på flere forskjellige scener, og publikum måtte gå til og fra for å få med seg alt.
Villmarksfamilien

Handling

Filmen handler om familien Robinson som bor i Los Angeles. Foreldrene har gått lei av det hektiske livet i den forurensede storbyen. I tillegg lider datteren av astma. Derfor bestemmer de seg for å flytte ut i villmarken for å starte et nytt liv der. Der bygger de seg en hytte og opplever mange glade dager. Men de må også takle villmarkas utfordringer, noe som blant annet innbefatter møter med både ulver og bjørner.

Om filmen

Filmen er innspilt i Utah, Colorado og Britisk Columbia.
Villmarksfamilien gjorde det bra kommersielt og spilte inn $31 millioner på amerikanske kinoer alene.
Den amerikanske filmkritikeren Leonard Maltin gav den 3 av 4 stjerner.
Filmen har flere likhetstrekk med eventyrfilmen Skipbrudd i Sydhavet fra 1960.
Roger Haines

Roger Haines var en amerikansk hundekjører.
Under OL 1932 i Lake Placid kom han inn til 5.-plass, bak 3 kanadiere og landsmannen Leonhard Seppala. Grunnet mildvær under disse olympiske lekene var føret svært tungt, så Haines kollapset av utmattelse like etter målgang. 
Han største meritt er gull i " the Laconia derby" 1934, den konkurransen som fra 1936 ble VM i hundekjøring (Laconia World Championship).